**BENEFIT ZSS Ľudovítová, Ľudovítová č. 17, 951 44 Ľudovítová**

**OZNAM PRE NÁVŠTEVY**

V zmysle odporúčania MPSVaR SR plánu uvoľňovania opatrení v sociálnych službách v súvislosti s ochorením COVID-19 Vám oznamujeme, že od **02.09.2021 sú povolené návštevy** klientov v našom zariadení za nasledovných podmienok:

**HARMONOGRAM návštevných hodín:**

**Pracovné dni v čase od** **10,00 hod do 11,00 hod. a od 14,00 hod do 15,30 hod.**

**Sobota a nedeľa v čase od 10,00 hod do 11,00 hod a od 14,00 hod do 15,30 hod.**

Deťom do 15 rokov návštevy v zariadení nie sú povolené.

Počet návštevníkov na jedného klienta je max. 2 osoby.

Maximálna dĺžka návštevy 1 klienta je 30 minút.

Počas návštevy je potrebné dodržiavať 2 m odstup.

1. Nakoľko je dôležité dodržiavať prísne hygienicko-epidemiologické opatrenia na návštevu je možné prísť do zariadenia len v prípade telefonicky dohodnutého termínu vopred. **Návštevy ohlasujte na telefónnom čísle 037/7795115.** Pri nahlasovaní je potrebné nahlásiť pracovníčke Vašu cestovateľskú anamnézu za posledných 14 dní. Bude Vám predložené čestné prehlásenie o týchto uvedených skutočnostiach.

2. Na návštevu je potrebné prísť s negatívnym antigénovým alebo PCR testom na Covid-19 nie starším ako 24 hodín, s **RESPIRÁTOROM**, resp. prekrytím horných dýchacích ciest vhodným prostriedkom a **jednorazovými RUKAVICAMI**. Pri príchode do zariadenia je potrebné zazvoniť na vstupnej bráne na ošetrovňu, ohlásiť službukonajúci personál, ktorý návštevu pri vstupe usmerní. Pri vstupe je potrebné si vydezinfikovať ruky a bude Vám odmeraná telesná teplota. Táto povinnosť sa vzťahuje aj na osoby, ktoré boli zaočkované oboma dávkami vakcíny proti Covid-19.

3. Nie je povolené priniesť na návštevu potraviny, ktoré nie sú hygienicky zabalené a majú krátku trvanlivosť (napr. zákusky), nakoľko všetky balíčky sa odovzdávajú na ambulancii, kde sa dezinfikujú a ich odovzdávame klientom.

4. Po skončení návštevy je potrebné priestor vydezinfikovať (stoly, stoličky, dotykové plochy) službukonajúcim personálom.

**Návštevy sú povolené vo vonkajších priestoroch v altánku zariadenia.**

Tieto uvoľnenia si zariadenie môže v prípade potreby zmeniť z dôvodu zabezpečenia ochrany zdravia klientov a zamestnancov. Tešíme sa na Vás a radosť budú mať hlavne naši obyvatelia.